หนุนควบรวม PTTAR-PTTCH
หนุนควบรวม PTTAR-PTTCH&nbsp; สร้างมูลค่าอีก80-154ล้านเหรียญสหรัฐต่อปี
22 มี.ค. 2554

หนุนควบรวม PTTAR-PTTCH  สร้างมูลค่าอีก80-154ล้านเหรียญสหรัฐต่อปี
บริษัทหลักทรัพย์ทรีนีตี้ในฐานะที่ปรึกษาการเงินอิสระในการควบรวมกิจการระหวังบริษัทปตท.อะโนเมติกส์(PTTAR)และบริษัทปตท.เคมิคอล(PTTCH) ที่คณะกรรมการทั้งสองบริษัทได้มีมติเมื่อวันที่ 24 ก.พ. ที่ผ่านมาว่า  ที่ปรึกษาการเงินอิสระเห็นว่าการควบรวมกิจการที่ะเกิดขึ้นจะเป็นผลดีใน3ด้านหลักๆคือ 1.ด้านการดำเนินงาน จากผลศึกษาของบริษัทและPTTCHร่วมกับที่ปรึกษาKBCคาดว่าจะมีมูลค่าเพิ่มจากการควบรวมธุรกิจประมาณ 80-154 ล้านเหรียญสหรัฐต่อปีจากโครงการทั้งหมด 7โครงการซึ่งเป็นโครงการลงทุนเพื่อเพิ่มมูลค่าผลิตภัณฑ์ ลดต้นทุนและลดค่าใช้จ่ายโดยใช้เงินลงทุนรวมทั้งสิ้น 92 ล้านเหรียญสหรัฐ 2.ด้านการประกอบธุรกิจ จะมีผลิตภัณฑ์ที่มีความหลากหลาย
ครอบคลุมผลิตภัณฑ์อะโรเมติกส์และโอเลฟินส์ และมีขนาดใหญ่ในประเทศไทน พร้อมทั้งมีขบวนการผลิตที่ครบวงจร โดยมีความยืดหยุ่นของวัตถุดิบ ทั้งLiquid Base และGas Base ซึ่งความยืดหยุ่นดังกล่าวจะเพิ่มความสามารถในการแข่งขันและเพิ่มโอกาสเติบโตในอนาคตและ3ด้านการเงิน จะมีฐานะทางการเงินที่แข็งแรงขึ้น มีฐานทุนที่รองรับการขยายงานได้มากขึ้น มีรายได้จากผลิตภัณฑ์ที่หลากหลาย และช่วยเพิ่มความน่าสนใจในการลงทุนมากขึ้นจากมูลค่าตลาดของหลักทรัพย์ที่ใหญ่ซึ่งจะช่วยเพิ่มโอกาสในการระดมทุนในอนาคต
สำหรับปัจจัยเสี่ยงจากการควบรวมนั้น  เช่นการคัดค้านจากเจ้าหนี้ซึ่งอาจส่งผลกระทบต่อสภาพคล่องของบริษัทใหม่ที่เกิดจากการควบรวม และการไม่สามารถนำผลขาดทุนสะสมเพื่อประโยชน์ทางภาษีได้เต็มที่ก่อนควบรวม ความเสี่ยงจากการไม่สามารถโอนใบอนุญาตและสิทธิประโยชน์ไปยังบริษัทใหม่ เป็นต้น